Document ID: 32005D0642

KOMISJONI OTSUS,
1. detsember 2004,
mida Kreeka rakendab ettevõtte tulumaksu määra alandamisega investeeringute puhul, mille suurus ületab 30 miljonit eurot
(teatavaks tehtud numbri K(2004) 4566 all)
(Ainult kreekakeelne tekst on autentne)
(EMPs kohaldatav tekst)
(2005/642/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut, eriti selle artikli 88 lõike 2 esimest lõiku,
võttes arvesse Euroopa Majandusühenduse asutamislepingut, eriti selle artikli 62 lõike 1 punkti a,
olles kutsunud huvitatud isikuid üles esitama märkusi eespool toodud sätete alusel (1),
ning arvestades järgmist:
I. MENETLUS
(1)
3. märtsil 2004 algatas komisjon dokumendiga K(2004) 456 (lõplik) ametliku uurimismenetluse riigiabi meetme, mida Kreeka rakendab ettevõtte tulumaksu määra alandamisega investeeringute puhul, mille suurus ületab 30 miljonit eurot, kohta.
(2)
Komisjon otsus menetluse algatamise kohta avaldati Euroopa Liidu Teatajas. (2) Komisjon palub huvitatud isikuil esitada meetme kohta märkused.
(3)
Kreeka asutuste vastus ametliku uurimismenetluse algatamise kohta saadi 13. aprillil 2004. aastal (SG(2004)A/3964). Viimase teabe esitas Kreeka 17. augustil 2004 (A/36270).
(4)
Komisjonile ei saabunud märkusi huvitatud kolmandatelt isikutelt.
II. KIRJELDUS
(5)
15. jaanuaril 2004. aastal kehtestati Kreekas seadus “Areng ja sotsiaalpoliitika meetmed - maksukontrolli objektiivsus ja muud sätted”, mis jõustus 30. jaanuaril 2004. aastal, Kreeka Vabariigi Teatajas nr 3220/2004 (FEK A 15) avaldamise päeval. Seaduse artiklis 1 sätestatakse, et ettevõtjaile, kes investeerivad Kreekas rohkem kui 30 miljonit eurot, kehtib 10 aasta kestel alandatud tulumaksumaksu määr 25 % tavalise 35 %lise ettevõtte tulumaksu määra asemel.
III. HINNANG
(6)
Ametliku uurimismenetluse esemeks olnud seadus tühistati Kreekas tagasiulatuvalt 4. augustil 2004. aastal avaldatud seaduse 3259/2004 artikli 22 lõikega 1.
(7)
Kreeka teatas, et ükski ettevõtja ei saanud kasu seaduse 3220/2004 artiklis 1 sätestatud soodustusest.
(8)
Kuna meedet tegelikult ei rakendatud ja see on praeguseks tühistatud, puudub ese meetmele hinnangu andmiseks ja EÜ asutamislepingu artikli 88 lõike 2 kohaseks ametlikuks uurimismenetluseks,
ON VASTU VÕTNUD KÄEOLEVA OTSUSE:
Artikkel 1
EÜ asutamislepingu artikli 88 lõike 2 kohaselt 3. märtsil 2004. aastal algatatud ametlik uurimismenetlus riigiabi kohta, mida Kreeka rakendab ettevõtte tulumaksu määra alandamisega investeeringute puhul, mille suurus ületab 30 miljonit eurot, on lõpetatud.
Artikkel 2
Käesolev otsus on adresseeritud Kreeka Vabariigile.
Brüssel, 1. detsember 2004

Labels: 2
18
19
4